Įsakymas

DĖL ŠILALĖS RAJONO SAVIVALDYBĖS ADMINISTRACIJOS APLINKOS APSAUGOS RĖMIMO SPECIALIOSIOS PROGRAMOS LĖŠŲ SKYRIMO

2018 m. birželio 8 d. Nr. DĮV-684

Šilalė

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Šilalės rajono savivaldybės tarybos 2018 m. vasario 20 d. sprendimu Nr. T1-29 „Dėl Šilalės rajono savivaldybės 2018 metų biudžeto patvirtinimo“, 2012 m. balandžio 26 d. sprendimu Nr. T1-139 „Dėl Šilalės rajono savivaldybės aplinkos apsaugos rėmimo specialiosios programos tvirtinimo“, atsižvelgdamas į Šilalės rajono savivaldybės administracijos aplinkos rėmimo specialiosios programos atrankos komisijos 2018 m. birželio 5 d. posėdžio protokolą Nr. 3:

1. P a s k i r s t a u Šilalės rajono savivaldybės aplinkos apsaugos rėmimo specialiosios programos lėšas:

1.1. pagal priemonę „Rekreacinių teritorijų sutvarkymas, gamtos išteklių apsaugos, saugomų rūšių ir bendrijų radviečių ir augaviečių, natūralių buveinių apsaugos, atkūrimo ir gausinimo priemonės“ (02.01.01.01.):

1.1.1. Bilionių seniūnijai Bilionių piliakalnio infrastruktūros tvarkymui – 780 Eur;

1.1.2. Didkiemio seniūnijai rekreacinės teritorijos infrastruktūros tvarkymui – 1150 Eur;

1.1.3. Kaltinėnų seniūnijai rekreacinės teritorijos tvarkymui – 2260 Eur;

 1.1.4. Laukuvos seniūnijai rekreacinių teritorijų tvarkymui – 780 Eur;

1.1.5. Pajūrio seniūnijai piliakalnio infrastruktūros tvarkymui – 1950 Eur;

1.1.6. Tenenių seniūnijai parko rekreacinės infrastruktūros tvarkymui – 780 Eur;

1.1.7. Žadeikių seniūnijai rekreacinės teritorijos infrastruktūros tvarkymui – 1300 Eur;

1.2. pagal priemonę „Pavojų keliančių medžių šalinimo darbų finansavimas“ (02.01.01.06.):

1.2.1. Bijotų seniūnijai avarinės būklės medžių pašalinimui visuomeninės paskirties teritorijoje – 1020 Eur;

1.2.2. Didkiemio seniūnijai avarinės būklės medžių pašalinimui Didkiemio miestelio kapinėse – 1450 Eur;

1.2.3. Kaltinėnų seniūnijai avarinės būklės medžių pašalinimui Kaltinėnų miestelio kapinėse – 1280 Eur;

1.2.4. Kvėdarnos seniūnijai avarinės būklės medžių pašalinimui Kvėdarnos miestelio, Pajūralio gyvenvietės kapinėse – 2380 Eur;

1.2.5. Laukuvos seniūnijai avarinės būklės medžių pašalinimui Laukuvos, Dvarviečių, Požerės ir žydų kapinėse – 450 Eur;

1.2.6. Šilalės miesto seniūnijai avarinės būklės medžių pašalinimui Šilalės viešosiose ir Šilalės evangelikų liuteronų kapinėse, visuomeninės paskirties teritorijose – 1150 Eur;

1.2.7. Upynos seniūnijai avarinės būklės medžių pašalinimui visuomeninės paskirties teritorijoje – 512 Eur;

1.3. pagal priemonę „Medvėgalio kalno priežiūros ir tvarkymo darbų finansavimas“ (02.01.01.01.):

1.3.1. Laukuvos seniūnijai priemonės „Medvėgalio kalno priežiūros ir tvarkymo darbų finansavimas“ vykdymui – 1448 Eur;

1.4. pagal priemonę „Atliekų surinkimo, transportavimo, perdirbimo, kitokio naudojimo ar šalinimo darbų finansavimas“ (02.01.01.03.):

1.4.1. Šilalės kaimiškajai seniūnijai atliekų sutvarkymui Andriejaičių kaime – 400 Eur;

1.5. pagal priemonę „Aplinkos ministro įsakymu patvirtintame Invazinių Lietuvoje rūšių sąraše esančių rūšių (pvz., Sosnovskio barštis ir pan.) kontrolės įgyvendinimo darbams“ (02.01.01.01.):

1.5.1. Upynos seniūnijai Sosnovskio barščio naikinimui – 1500 Eur.

2. N u s t a t a u, kad:

2.1. programos vykdytojas per 15 darbo dienų nuo informacijos apie skirtas lėšas gavimo pateikia Savivaldybės administracijai tvirtinti po 2 egzempliorius paruoštą sutartį ir Programos priemonių sąmatą;

2.2. programos vykdytojas skirtas lėšas naudoja pagal tikslinę paskirtį, vadovaudamasis Lietuvos Respublikos viešųjų pirkimų įstatymu, kitais teisės aktais bei pasirašytomis sutartimis. Už lėšų teisingą panaudojimą programos vykdytojas atsako teisės aktų nustatyta tvarka.

2.3. programos vykdytojas pateikia Šilalės rajono savivaldybės administracijos Buhalterinės apskaitos skyriui (314 kab.) programos įvykdymo ataskaitą (sutarties 2 priedas) ir lėšų panaudojimo pateisinamųjų dokumentų kopijas.

3. P a v e d u paskelbti šį įsakymą Šilalės rajono savivaldybės interneto svetainėje www.silale.lt.

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui H. Manto g. 37, Klaipėda arba Regionų apygardos administracinio teismo Klaipėdos rūmams, adresu Galinio Pylimo g. 9, 91230 Klaipėda per vieną mėnesį nuo šio įsakymo paskelbimo arba įteikimo suinteresuotam asmeniui dienos.

Direktorius Raimundas Vaitiekus